# Y Fforwm Mynediad Cenedlaethol i Gymru, yr Is-grŵp Mynediad at Ddŵr – cyfarfod 29 Ebrill 2020

#### Presenoldeb dros Skype

Cadeirydd: Dave MacCallum (CNC), Sarah Smith (LlC), Steve Rayner (WATO), Chris Mills (Angling Cymru), Bernard Griffiths (UAC) Charles de Winton (CLBA), Stephen Marsh-Smith (Afonydd Cymru), Andy Phillips (Angling Cymru), Phil Stone (Canŵ Cymru)

#### Ffocws y cyfarfod oedd cytuno ar broses ymgynghori gyffredinol ar gyfer gwerthuso afonydd, y gellir wedyn ei chymhwyso i afonydd unigol.

Cytunodd yr holl aelodau bod angen cynnal peilot er mwyn ddatblygu'r broses ymgynghori; targedu afon sydd â'r potensial i gynnig defnydd hamdden i ddemograffig eang.

Dylid casglu gwybodaeth gychwynnol a'i dangos ar fap lle bo hynny'n bosibl:

* Nodi afon, pennu ei statws amgylcheddol, ystyriaethau bioddiogelwch, gwybodaeth/data am lefelau dŵr
* Nodi pob ymgynghorai, e.e. perchnogion tir, perchnogion a lesddeiliaid glannau afonydd
* Nodi defnyddwyr/sefydliadau presennol y cwrs dŵr, yn ogystal â darpar ddefnyddwyr/sefydliadau
* Nodi ardaloedd gwarchodedig, pwyntiau mynediad/ymadael, cyfleusterau, ac ati.
* Mae angen i'r broses ymgysylltu ymgynghorol ymgysylltu a cheisio cydweithrediad. Angen egluro a rhannu'r hyn yr ydym yn ceisio'i gyflawni.

Ymgynghoriadau â pherchnogion tir a pherchnogion glannau afonydd, lesddeiliaid hawliau chwaraeon a chlybiau/defnyddwyr presennol. Mae angen i hyn gymell cydweithrediad a chyfleu’r bwriad yn glir. Rhannu bwriad polisi Llywodraeth Cymru a dymuniad y Gweinidogion. Rhaid i aelod hygred o A2WSG neu unigolyn/sefydliad enwebedig ymgysylltu â phob rhanddeiliad.

Telir am hawliau pysgota ac maent yn ffynhonnell incwm i berchnogion tir/glannau afonydd. Wrth ystyried rhannu mewn ffordd deg mae angen mynd i'r afael ag ystyriaethau ariannol p ran perchnogion tir, gan gynnwys trafodaethau ynghylch Taliad Gwledig posibl ar gyfer Mynediad at Ddŵr, yn ogystal â chynlluniau rhesymol o ran parcio ceir/mynediad at afonydd. Nodwyd bod yr olaf o fudd i berchnogion tir â phwyntiau mynediad/ymadael yn unig.

Mae'n hanfodol ystyried atebolrwydd perchnogion tir. Cydnabuwyd model atebolrwydd gostyngedig CRoW, yn ogystal â'r budd ychwanegol yn sgil yr yswiriant atebolrwydd cyhoeddus a phroffesiynol a ddarperir gan weithredwyr chwaraeon padlo masnachol, ynghyd â'r yswiriant trydydd parti sy'n rhan o aelodaeth Canŵ Cymru. Cydnabuwyd nad yw pob canŵiwr yn aelod o Canŵ Cymru.

Roedd rheoleiddio a gorfodi yn cael eu hystyried yn faterion pwysig. Nodwyd bod hyn yn gyfle i wella'r sefyllfa bresennol. Cytunwyd y gellid defnyddio amrywiaeth o opsiynau archebu slotiau amser ar y we er mwyn cyfyngu ar ddefnydd i lefelau cynaliadwy; cydnabuwyd bod siopau lleol yn arfer cael eu defnyddio'n hanesyddol i werthu 'pasys afonydd' ar rai rhannau o afonydd. Cytunwyd bod y math hwn o reoleiddio/reoli yn ddefnyddiol, a byddai'n cael ei archwilio ymhellach yn y dyfodol.

Cafodd yr aelodau drafodaethau cynnar ynghylch cyflwyno Trwydded Afon y byddai'n ofynnol i bob defnyddiwr ei chael. Byddai hyn yn darparu cyfraniad ariannol at y gwaith o gynnal a chadw'r afonydd, yn ogystal â bod yn deg ac yn gynaliadwy. Ymhlith yr ystyriaethau roedd:

* + - * Gofyniad y byddai'n rhaid i ddefnyddwyr, yn rhan o'r drwydded afon, gael achrediad gweithredwr priodol (e.e. trwydded AALA), ymaelodi â Canŵ Cymru, neu brynu trwydded dros dro. Byddai hyn yn sicrhau yswiriant trydydd parti i badlwyr, ac yn helpu i leddfu ofnau perchnogion tir.
			* Angen dull clir o adnabod pob cwch/dull adnabod unigolion.
			* Diddordeb personol mewn plismona'r holl ddefnyddwyr afonydd, yn ogystal â gorfodi swyddogol o bosibl.
			* Gallai'r sancsiynau ar gyfer camddefnyddio gynnwys dileu aelodaeth, yn ogystal ag opsiynau gorfodi cyfreithiol sy'n debyg i'r rheoliadau pysgota cyfredol.
			* Trwyddedau dros dro i dwristiaid, ymwelwyr neu'r rheiny nad ydynt yn aelodau o Canŵ Cymru, a hynny ar gyfradd ddydd neu wythnosol, i gynnwys yswiriant trydydd parti.
			* Byddai'r gofyniad am drwydded yn gofyn am is-ddeddf. (wedi hynny darganfuwyd y gellid creu is-ddeddf i drwyddedau cychod o dan *Atodlen 25(1) o Ddeddf Adnoddau Dŵr 1991).*

Cytunwyd bod angen ehangu'r cyfleoedd padlo tymor teg, ac y gall cronfeydd dŵr ddarparu opsiynau i badlwyr a theuluoedd, a lliniaru'r pwysau hamdden ac amgylcheddol ar afonydd.

Dywedwyd bod Seven Trent Water yn caniatáu padlo ar y Clywedog, ond bod gan Dŵr Cymru waharddiad cyffredinol sy'n cynnwys rhai eithriadau, e.e. Cynllun Pasbort Cronfeydd Dŵr Bannau Brycheiniog. Roedd yn cael ei gydnabod y byddai'n fuddiol gwahodd Dŵr Cymru i ddod i un o gyfarfodydd yr is-grŵp yn y dyfodol.  Cytunodd yr aelodau y dylid ystyried cynyddu mynediad at gronfeydd dŵr, a chynnwys hyn yn yr adroddiad i'r Dirprwy Weinidog Tai a Llywodraeth Leol.

Ar ôl cytuno ar y cofnodion, bydd yr aelodau'n rhannu gwybodaeth am y cyfarfodydd i'w priod aelodau, er mwyn rhoi gwybod iddynt am y broses a'u cynnwys ynddi. Awgrymwyd hefyd y dylid rhannu gwybodaeth â'r Fforymau Pysgota, er mwyn sicrhau bod yna brosesau cyfathrebu a thryloywder da.

Bydd y cyfarfod nesaf yn ystyried y cydrannau tegwch, dewis afon beilot a chymhwyso ein proses.

**Mae aelodau’r Is-grŵp Mynediad at Ddŵr yn cydweithio i ddod o hyd i ateb pragmatig i Gymru.**

Nodwyd materion ymarferol ar gyfer y dyfodol, gan gynnwys; arwyddion, gwariant, llwybrau da i bwyntiau mynediad/ymadael, cyfleusterau a chyfathrebu.